ગભરાઇ ગયેલા કારખાનેદાર સુનિલકુમાર શર્માએ તેમના સાઢુ રાજેશકુમાર શર્માને ફોન કર્યા બાદ અન્ય બે-ત્રણ મિત્રોને પણ પૈસા માટે ફોન કર્યા હતા. ત્યારબાદ તેમણે વડવાસાના ચંદુભાઇ ઉર્ફે પ્રભુદાસ પટેલને ફોન કરી પૈસાની વાત કરતા તેમણે રૂા.૧૦ લાખ આપવાની હા પાડી હતી. જેથી અપહરણકારો સુનિલ શર્માની બોલેરો લઇ ચંદુભાઇના ઘરેથી પૈસા લઇ આવ્યા હતા. ત્યારબાદ અપહરણકાર શખ્સોએ રાત્રિના આઠેક વાગે સુનિલકુમાર શર્માને પોતાની ઇકો ગાડીમાંથી ઉતારી તેમના બંને મોબાઇલ તેમજ લૂંટી લીધેલ પર્સ પાછુ આપી તેમની ઇકો ગાડી લઇ ભાગી છૂટયા હતા. જતા જતા રાકેશ સહિતના ચારેય શખ્સોએ સુનિલકુમાર શર્માને જો આ અંગે કોઇને કહીશ તો તને તથા તારા પરિવારને જાનથી મારી નાખવાની ધમકીઓ આપી હતી. કારખાનેદારને કરોલ ગામના જવાના રોડ પર નજીકમાં ઉતાર્યા બાદ ત્યાંથી તેની બોલેરો ગાડી લઇ રાત્રે કારખાના પર પહોંચ્યા હતા.